La IV Sant Silvestre Empalme- Avapace arriba, amb canvi de recorregut, el 16 de desembre
2025-07-24

Enguany, la IV Sant Silvestre Empalme- Avapace arriba a Burjassot amb dos importants canvis però amb el mateix esperit solidari i d’ajuda que sempre: la carrera passa a celebrar-se un dissabte a la vesprada i, a més, canvia el seu recorregut, passant a ser pel centre del municipi.

Un any més, l’eixida d’esta 5K solidària serà en la demarcació de la Falla Mariano Benlliure- Séquia de Tormos i, en esta ocasió, el tret d’eixida serà el 16 de desembre, a les 19.00 hores. L’arc d’eixida se situarà en els voltants del casal de la comissió que ja ho té tot preparat perquè siga una carrera divertida ja que els participants podran participar amb les seues millors disfresses. Corredores, corredors, marxadors…començaran a recórrer els carrers del municipi, arribant fins i tot al centre, com a novetat.

Les inscripcions poden realitzar-se en aqquest ENLLAÇ i les primeres 500 tindran de regal una exclusiva motxilla. Aquelles persones que no puguen realitzar la carrera o marxa però sí que vulguen posar el seu granet d’arena solidari podran fer les seues aportacions, en el mateix enllaç, a la Fila 0.

La comissió de Mariano-Benlliure han informat que són nombroses les empreses que estan col·laborant amb esta causa tan important i, gràcies a això, es realitzaran sortejos dels productes donats amb els números de dorsal.

Una nova oportunitat la que brinda el col·lectiu faller de Burjassot se ser solidaris i, alhora, gaudir d’una vesprada de dissabte diferent corrent o marxant pels carrers de Burjassot.